hotchpotch/miracl-hf-unified huggingface dataset:
Kouvolan vaakuna
Kouvolan vaakuna on Kouvolan kaupungin tunnus. Vaakunan on suunnitellut Tapani Talari ja se otettiin käyttöön 1. tammikuuta 2009 Kouvolan yhdistyttyä Anjalankosken, Elimäen, Jaalan, Kuusankosken ja Valkealan kanssa.
Vaakuna on musta- ja hopeataustainen työ, jonka kuva-aihe on kultainen ja liljapäinen kuusipuolainen sideruusuke. Ruusuke kuvaa kuuden kunnan liittoa. Puolien päissä olevat liljat viittaavat Kymenlaakson nimikkokasviin, keltakurjenmiekkaan. Musta ja hopea edustavat Kymenlaakson perinteisiä värejä. Valitun vaakunan aaltokoroinen tyviö viittaa Kymijoen kaupunkiin.
Kouvolan valtuuston ratkaisevassa äänestyksessä 1. joulukuuta 2008 vaakuna voitti vastaehdokkaansa niukasti 37–36, kun tyhjiä ääniä annettiin kaksi. Äänestyksissä puoluerajat menivät rikki joka puolella. Makukysymyksestä ei ollut tehty tiukkoja ryhmäpäätöksiä.
Kouvolan vanhan vaakunan on suunnitellut taiteilija Gustaf von Numers vuonna 1952 ja vuoden 2009 alussa se siirtyi kotiseutuvaakunaksi. Tunnuksen aiheena on Kouvolan maantieteellinen asema.
Kouvolan vaakunan mustassa kentässä on hopeinen vinoristi, jossa on kaksi punaista, kaksilehtistä avainta ristissä.
Vinoristikuvio kuvaa Kouvolan asemaa rautatieliikenteen risteyspaikkana sekä rautatieläisten että liikemiesten kotipaikkana. Punaiset avaimet kuvastavat Kouvolan avainasemaa sekä Pohjois-Kymenlaakson että Suomen tärkeänä risteysasemana. Musta ja hopea ovat Kymenlaakson perinteiset värit.
Lasten Eurovision laulukilpailu 2005
Lasten Eurovision laulukilpailu 2005 järjestettiin 26. marraskuuta 2005 Hasseltissa Belgiassa. Kilpailun juonsivat Marcel Vanthilt ja Maureen Louys. Kilpailuun osallistui yhteensä 16 maata, joista uusina maina Venäjä ja Serbia Montenegro. Kypros vetäytyi kisasta pois. Kilpailun voitti Valko-Venäjän esiintyjä Ksenija Sitnik kappaleella "My Vmeste".
Kilpailua seurasi tapahtumapaikalla 8 500 ihmistä, mukaan lukien Belgian prinssi Laurent, ja ympäri Eurooppaa 20–25 miljoonaa ihmistä.
Susan Fletcher
Susan Fletcher (s. 1979 Birmingham, Englanti) on englantilainen kirjailija. Esikoisteos "Irlantilainen tyttö" ("Eve Green", 2004) palkittiin kahteen otteeseen, ja sitä myytiin yksin Britanniassa yli 250 000 kappaletta. "Meriharakat" ("Oystercatchers", 2007) on hänen toinen romaaninsa.
Harri Larjosto
Harri Larjosto (s. 1952) on muun muassa valokuvia, videoita, installaatioita, käsitetaidetta ja tilateoksia luonut taiteilija. Työssään hän yhdistää perinteistä elokuvakerrontaa kokeellisempiin elementteihin. Niissä on mustaa huumoria ja yllätyksiä.
Larjosto oli 1980-luvulla perustajajäsen Ö-ryhmässä, joka harrasti humoristista yhteiskuntakritiikkiä. Ö-ryhmään kuului Larjoston ohella muita 'luonnon tilasta huolestuneita', kuten Roi Vaara, Erkki Pirtola ja Jussi Kivi. Näyttelyissään ja esityksissään ryhmä kritisoi kerskakulutusta ja rahan asemaa. Larjosto on osin jatkanut ryhmän periaatteita. Hän on anonut miljoona markkaa Kulttuurirahastolta lottoamiseen, jotta voisi lopuiksi ostaa lopulta Suomen kansalle verovapauden vuodeksi. Hän kirjoitti myös "Paimenkirjeen kuninkaille ja diktaattoreille" ja lähetti sen 44 valtionpäämiehelle eri puolille maapalloa. Kirje sisälsi käyttäytymisohjeita kansojen parhaaksi ja palan naavaa. Kiasman kokoelmiin kuuluvassa teoksen dokumentaatiossa on mukana Paavin siunaus ja omakätisiä vastauskirjeitä muun muassa Indira Gandhilta ja François Mitterrandilta.
Viime aikoina Larjosto on tehnyt videoiden ohella valokuvasarjoja. Hänen valokuvistaan on olemassa useita kirjoja. "Wicked Suites" -valokuvakirja kokosi vuonna 2002 Larjoston tuotantoa yli kymmenen vuoden ajalta.
Larjosto sai Vantaan kaupungin kulttuuripalkinnon vuonna 2002. Hänelle myönnettiin valtion Suomi-palkinto 2006. Hän on opiskellut ala-asteen luokanopettajaksi erikoisaloinaan biologia ja kuvaamataito. Hän on työskennellyt Taideakatemiassa digitaalisen kuvataiteen lehtorina 2002-2008.
Larjostolle myönnettiin taiteilijaeläke vuonna 2014.
Sata vuotta
Sata vuotta on Herra Ylppö & Ihmiset -yhtyeen ensimmäinen albumi. Se julkaistiin 6. helmikuuta 2008 levy-yhtiö Sony BMG:n kautta. Albumin tuotti Rauli "Illusion Rake" Eskolin ja vastaavana tuottajana toimi Janne Halmkrona.
Albumi sai vuoden 2008 debyyttialbumi-Emman.
Albumi oli Suomen virallisen albumilistan 1. sijalla viikolla 8/2008 ja on myynyt kultalevyyn oikeuttavan määrän.
Mikon parhaat (vuoden 1988 albumi)
Mikon parhaat on suomalaisen laulajan Mikko Alatalon kokoelmalevy vuodelta 1988. Se on toinen samanniminen Alatalon kokoelma.
Aarno Turpeinen
Aarno Johannes Turpeinen (s. 21. maaliskuuta 1971 Oulu) on entinen suomalainen jalkapalloilija. Oululaislähtöinen Turpeinen teki parhaat saavutuksensa Helsingin Jalkapalloklubissa, jossa hän voitti kolme Veikkausliigan mestaruutta (1997, 2002 ja 2003) ja pelasi myös Mestarien liigaa kaudella 1998–1999. Turpeinen on voittanut neljästi Suomen Cupin ja hänet on valittu Veikkausliigan legendaksi.
Lipputetra
Lipputetra ("Hyphessobrycon anisitsi", syn. "Hemigrammus anisitsi" ja "Hemigrammus caudovittatus") on tetroihin kuuluva eteläamerikkalainen kala. Suosiota akvaariokalana on rajoittanut kalan taipumus syödä kasveja.
Lipputetra kasvaa noin kuusi senttiä pitkäksi. Sen vartalo on hopeanharmaasävyinen, pyrstön tyvi lähes musta ja evät suurikokoiset ja oranssinsävyiset "liput".
Lipputetroja elää luonnossa Etelä-Amerikassa Parana- ja Uruguay-jokien vesistöissä.
Lipputetra sopii seura-akvaarioon muiden pehmeän veden kalojen joukkoon. Lipputetra syö usein hentolehtiset kasvit. Se viihtyy vähintään kuuden yksilön parvessa. Jos lipputetroja on liian vähän, ne voivat ärhennellä muiden lajien kaloille - lajitoverien seura rauhoittaa niiden käytöstä.
Lipputetralle sopeutuu monenlaisiin vesioloihin: sopiva pH on 5,8–8,5 ja lämpötila 18–30 °C. Se syö sekä kasvi- että eläinperäistä ruokaa: hiutaleita ja pakasteruokaa.
Elävänä Pispalassa (ja vähän muuallakin)
Elävänä Pispalassa (ja vähän muuallakin) on suomalaisen laulajan Mikko Alatalon ensimmäinen live-albumi, ja kaikkiaan seitsemäs albumi. Se julkaistiin vuonna 1980.
Ajatus livelevystä lähti Harri Rinteeltä; "Tehdään lyhyitä lauluja ja väliin hauskoja puheita, ajankohtaisia satiireja ja ironiaa". Amerikassa tyyli oli jo tuttua muun muassa Richard Pryorin, Eddie Murphyn ja Chevy Chasen johdolla, mutta Suomessa se oli uutta.
Albumi äänitettiin osittain Ylä-Pispalan Pispalan Pulteri -ravintolassa, mutta enimmäkseen ympäri Suomea opiskelija-kuppiloissa, kuten esimerkiksi Helsingin Ostrobotnialla. Alatalon mukaan "opiskelija-yleisöt olivat riittävän 'fiksuja' ja 'nopeita'" stand up-koomiselle trubaduurille. Levyn äänitti 2-raita Revox-nauhurilla roudari Jokke Front; yleisömikit laitettiin auki ja kaikki meni nauhalle virheineen päivineen. Tuolloin Alatalo itsekin huomasi olevansa parhaimmillaan lavalla - vain mies ja kitara - suorassa vuorovaikutuksessa yleisön kanssa, "Rautavaara-pohjalta".
"Elävänä Pispalassa" -albumin suurimmaksi hitiksi nousi "Kyllä sitä ny ollaan niin neekeriä, että...", joka tehtiin alun perin satiiriksi suomalaisten rotuennakkoluuloista. Kappale tosin kääntyi itseään vastaan; eräs afrikkalainen opiskelija sanoi pihan lasten kiusaavan häntä laulun sanoin.
Kuusankosken vaakuna
Kuusankosken vaakuna oli Kuusankosken kaupungin tunnus. Sen on suunnitellut heraldikko Olof Eriksson vuonna 1951.
Kuusankosken vaakunassa on punaisella kentällä hopeinen kuusi, jossa on kolme kultaista käpyä. Kuusi kuvastaa paperiteollisuuden raaka-ainetta ja alueen kuusivaltaisuutta. Kävyt symboloivat kolmea asutuskeskusta, Kuusankoskea, Kymintehdasta ja Voikkaata.
Vaakuna muuttui epäviralliseksi kotiseutuvaakunaksi vuonna 2009 Kuusankosken liityttyä osaksi Kouvolan kaupunkia.
Alankomaat lasten Eurovision laulukilpailussa
Alankomaat on osallistunut lasten euroviisuihin vuodesta 2003 lähtien joka kerralla. Sen paras sijoitus on vuodelta 2009, kun Ralf Mackenbach voitti Kiovassa järjestetyt kisat kappaleella "Click Clack". Maan huonoin sijoitus on vuodelta 2015, kun Shalisa sai kappaleellaan "Million Lights" 35 pistettä. Alankomaat sijoittuivat tällöin viidenneksitoista.
Alankomaat on järjestänyt kilpailun vuosina 2007 ja 2012.
Kiinalaiset juhlapäivät
Suurinta osaa perinteisistä kiinalaisista juhlista (jié, perinteinen: 節; yksinkertaistettu: 节) vietetään kuukalenterin mukaan.
Armenia lasten Eurovision laulukilpailussa
Armenia on osallistunut Lasten Eurovision laulukilpailuun kaksitoista kertaa, ensimmäisen kerran vuonna 2007. Tuolloin Arevik esitti kappaleen "Erazanq" ja sai 136 pistettä sijoittuen toiseksi. Armenia oli vain yhden pisteen päässä koko kilpailun voitosta. Myös vuonna 2009 Armenia sijoittui toiseksi, kun Luara Hayrapetyan lauloi kappaleen "Barcelona". Silloin Armenia jakoi kakkossijan Venäjän kanssa. Vuonna 2010 Armenia voitti kilpailun Vladimir Arzumanjanin kappaleella "Mama".
Vuonna 2011 kilpailu järjestettiin Jerevanissa, Armenian pääkaupungissa.
Safiiritetra
Safiiritetra eli kolumbiantetra ("Hyphessobrycon columbianus") on näyttävä tetroihin kuuluva kala, jota on alettu kasvattaa myös akvaarioissa.
Safiiritetra muistuttaa vartalon muodoltaan lahnaa. Sen vartalo on metallinhohtoinen sininen, ja suuret evät kirkkaan punaiset. Kala kasvaa noin 7 cm pitkäksi.
Safiiritetra on kotoisin Etelä-Amerikasta: sen kotipaikkoja ovat tieteellisen nimen mukaisesti Kolumbia, Rio Acandi, Darien, ja Atlantinpuoleinen rannikkoseutu. Se elää pienissä puroissa. Useimmat kaupoissa myytävät safiiritetrat ovat vankeudessa syntyneitä.
Kala sopii seura-akvaarioihin. Jotkut ovat havainneet sen olevan aggressiivinen muita lajeja kohtaan, toiset todenneet rauhalliseksi.
Safiiritetra on pääosin lihansyöjä.
Valkealan vaakuna
Valkealan vaakuna on Valkealan kunnan tunnus. Sen on suunnitellut heraldikko Olof Eriksson vuonna 1952.
Valkealan vaakunassa on mustassa kentässä tyvestä nouseva hopeinen, kolmikielekkeinen liekki.
Vaakunan aihe viittaa sekä Valkealan nimeen että sen syntyhistoriaan. Kunnan synnystä on olemassa monia erilaisia kertomuksia, joissa kaikissa on keskeisenä teemana kaskitulen eli valkean näkyminen muille asuinsijoille. Liekkikuvion voi siten ymmärtää kuvastavan kaskiviljelyä. Musta ja hopea ovat perinteiset Kymenlaakson värit. Vaakuna muuttui epäviralliseksi kotiseutuvaakunaksi 2009 Valkealan liityttyä Kouvolan kaupunkiin.
Noël Mamère
Noël Mamère (s. 25. joulukuuta 1948) on ranskalainen vihreä poliitikko. Hän oli vuonna 2002 presidenttiehdokkaana, mutta sai vain 5,25 % äänistä.
Mamère tuli jo ennen uraansa huippupolitiikassa tunnetuksi Antenne 2:n uutisankkurina. Hän on istunut Kansalliskokouksen jäsenenä vuodesta 1997 ja toiminut Bèglesin pormestarina vuodesta 1989.
Mamère oli merkittävässä asemassa "Génération Écologie" -puolueessa ennen joutumistaan erotetuksi vuonna 1994. Hän perusti oman puolueensa "Convergences écologie solidaritén", joka kuitenkin liitettiin "Les Vertsiin" vuonna 1998.
Taivaalliset rungot
10 taivaallista runkoa (天干, pinyin: tiāngān) ovat vanhimmat tunnetut kiinalaiset ajan laskemiseen käytetyt merkit.
Professori Guo Moruo (郭沫若) esitti 1940-luvulla julkaistussa kirjassaan 郭沫若全集考古编 (Guō Mòruò quánjí kǎogǔ biān eli Guo Muruon arkeologisten kirjoitusten kokoelma), että taivaalliset oksat olisivat tulleet käyttöön eri aikona. Hänen mukaansa rungot jiasta dingiin esittävät kalan osia ja tulivat käyttöön aikana, jolloin ihmiset saivat elantonsa kalastuksesta ja metsästyksestä. Rungot wusta guihin esittäisivät aseita ja maanviljelyssä käytettyjä työkaluja ja olisivat peräisin myöhäisemmältä ajalta, jolloin maanviljely kehittyi.
Nykytutkija Tang Hanin mukaan Shang-dynastian tärkein heimo oli nimeltään Jia ja ensimmäisen heimopäällikön nimi oli Shang Jia 上甲. Kun heimot vuorotellen tulivat uhraamaan jumalilleen ja esi-isilleen, Jia-heimon vuoro oli viikon ensimmäisenä päivänä. Tämän vuoksi ensimmäinen päivä oli jiari (甲日 jiǎrì, jia-päivä). Näin päivät olisivat saaneet nimensä ja "jia" merkityksensä "ensimmäinen".
Shang-dynastian aikana ainakin kuninkaille annettiin kuoleman jälkeen nimi, jonka toisena osana oli yksi taivaallisista rungoista.
Shang-dynastian aikaisen tarun mukaan taivaalla oli alun perin kymmenen aurinkoa. Taivaalliset rungot ovat näiden aurinkojen nimet. Joka aamu yksi auringoista nousi taivaalle nimilistan kuvaamassa järjestyksessä. Tämä kierto muodosti 10-päiväisen viikon (旬 xǔn).
Myöhemmin taivaallisiin runkoihin liitettiin viiden elementin yin-yang-vaiheet.
Shang-dynastian ajalta peräisin olevat oraakkeliluukirjoitukset osoittavat, että taivaalliset rungot on jo tuolloin liitetty maallisiin oksiin ja näin muodostettu jiazi-kalenteri, joka on jatkuvasti käytössä kuu- ja aurinkokalenterien ohessa. Se on usean kiinalaisen astrologisen menetelmän perusta.
Taivaallisia oksia käytetään myös määrittelemään ilmansuuntia.
Fengshuissa käytetyn luopanin eli kompassin kehä jaetaan 24 "vuoreen" (山 shān). Pääilmansuuntien molemmin puolin olevat vuoret on nimetty kahdeksan taivaallisen rungon mukaan. Wu- ja ji-runkoja ei käytetä, koska ne edustavat maata itseään, keskusta, josta katsotaan eri suuntiin.
Taivaalliset oksat ovat yksi kiinalaisen lääketieteen välineistä. Ihmisen syntymäajan neljän pilarin kartan rungoista ja oksista voidaan määritellä synnynnäiset fysiologiset heikkoudet ja vahvuudet. Tämän avulla voidaan analysoida hoidettavan taudin syy sekä sopivin tapa hoitaa sitä.
Jokainen runko edustaa tiettyjä ruumiinosia sekä viiden elementin energiaa, joka hallitsee meridiaaneja.
Vuoden taivaalliset rungot kuvaavat voimassa olevaa taivaallista energiaa, joka vaikuttaa säähän. Tällöin rungoille annetaan viiden elementin määreet eri tavoin.
Taivaallisia oksia käytetään Kiinassa, Koreassa, ja Japanissa lukuina erilaisissa luettelointia vaativissa tehtävissä:Lisäksi Koreassa (erityisesti IT-alalla) merkkejä gap (甲) ja eul (乙) käytetään virallisissa sopimuksissa osoittamaan suurempaa ja pienempää sopimuksen osapuolta.
Ryan Villopoto
Ryan Villopoto (s. 13. elokuuta 1988) on yhdysvaltalainen kilpailu-uransa päättänyt motocross- ja supercross-kuljettaja. Hän voitti Kawasakilla American Motorcyclist Associationin mestaruuden Lites-luokassa vuosina 2006 ja 2007. Kausi 2015 jäi hänen viimeiseksi kaudekseen. Viimeisenä kautenaan hän ajoi motocrossin MM-sarjassa Monster Energy Kawasaki racing teamissa. Villopoto ilmoitti hänen kilpailu-uransa päättämisestä kauden 2015 puolivälissä. Hän on kotoisin Poulsbosta Washingtonista.
Britannian Grand Prix 1978
Britannian Grand Prix 1978 oli Formula 1 -sarjan osakilpailu, joka ajettiin 16. heinäkuuta 1978 Brands Hatchin radalla. Kilpailun voitti Carlos Reutemann.
Britannian GP 1978 – F1-ruutu
IS-LM-malli
IS-LM-malli () on tunnettu makrotaloustieteen malli, jonka avulla voidaan esittää keynesiläisen taloustieteen keskeisiä ajatuksia. Mallin kehitti ensimmäisenä John Hicks vuonna 1937. Se kuvaa kokonaiskysynnän ja rahan tarjonnan vaikutusta korkoon sekä kansantuloon.
IS-LM-malli esitetään tyypillisesti kuvana, jonka akseleina ovat kansantulo (tai reaalinen BKT) "Y" sekä nimelliskorko "i". IS-käyrä kuvasi alun perin investointien ja säästämisen tasapainoa (). Vuodesta 1937 alkaen sillä on kuvattu laajemmin kokonaiskysynnän (yksityinen kulutus, yksityiset investoinnit, julkinen kulutus ja nettovienti) ja tuotannon tasapainoa. Koska alhainen korko lisää investointeja, IS-käyrä on laskeva. IS-käyrään voidaan vaikuttaa esimerkiksi lisäämällä julkista kulutusta. Esimerkiksi ekspansiivisen finanssipolitiikan vaikutus näkyy IS-käyrän siirtymisenä oikealle.
LM-käyrä kuvataan yleensä kasvavana ja se kuvaa rahan kysynnän ja tarjonnan tasapainoa (). Keynesiläiset taloustieteilijät katsovat LM-käyrän olevan melko loiva, kun taas moneteristit pitävät LM-käyrää lähes pystysuorana. LM-käyrä siirtyy, kun rahan tarjonta muuttuu mallin ulkopuolisista syistä (esimerkiksi EKP:n tai Federal Reserven poliittisen päätöksenteon johdosta).
Usein puhutaan finanssi- ja rahapolitiikan yhteensovittamisesta, jolloin tavoitteena on siirtää IS- ja LM-käyriä oikealla (Y,i)-koordinaatistossa niin, että ainoastaan kokonaistuotanto muuttuu lyhyellä aikavälillä, mutta nimelliskorko säilyy ennallaan. Tässä on omat vaikeutensa, sillä rahallisen määrälisäyksen ("setelipainatus") johdosta valuuttamarkkinat voivat reagoida kelluvan valuuttakurssin oloissa devalvoimalla maan valuutan arvoa. Tästä on seurauksena tuontituotteiden kallistuminen kotimaassa ja vientituotteiden halpeneminen maailmanmarkkinoilla. Kokonaisvaikutus voi siten jäädä varsinkin suhteellisen pienessä ja avoimessa (ulkomaankauppaa käyvässä) kansantaloudessa avoimeksi (etenkin jos kestokulutustavarat ovat ulkomaalaisia).
Belgia lasten Eurovision laulukilpailussa
Belgia on osallistunut lasten Eurovision laulukilpailuun vuodesta 2003. Sen paras sijoitus on vuodelta 2009, kun Laura Omloop esitti laulun "Zo verliefd (Yodelo)" ja sai 113 pistettä sijoittuen neljänneksi. Maan huonoin sijoitus on vuodelta 2007. Tuolloin yhtye nimeltään Trust sai laulullaan "Anders" 19 pistettä sijoittuen vasta viidenneksitoista.
Vuonna 2005 kilpailu järjestettiin Hasseltissa.
Ruusuaavetetra
Ruusuaavetetra ("Hyphessobrycon roseus", vanh. "Megalamphodus roseus") on tetrojen heimoon kuuluva kala.
Ruusuaavetetra jää alle neljä senttiä pitkäksi, usein pienemmäksikin. Kyljessä on musta läikkä, pyrstö on punainen, muuten kala on hopeankellertävä. Se muistuttaa musta-aavetetraa ja puna-aavetetraa, mutta on selvästi kellertävämpi.
Ruusuaavetetra on peräisin Venezuelasta ja Guayanasta Maroni- ja Oyapock-jokien vesistöstä.
Ruusuaavetetra on vilkas, mutta sopuisa parvikala.
Ruusuaavetetralle sopiva pH on 6,5–7,5, kovuus 6–15 °dGH ja lämpötila 22–26 °C.
Dwight Howard
Dwight David Howard (s. 8. joulukuuta 1985 Atlanta, Georgia) on yhdysvaltalainen koripalloilija, pelipaikaltaan sentteri. Hän pelaa kaudella 2018–2019 NBA-joukkue Washington Wizardsissa ja on ammattilaisurallaan edustanut myös Orlando Magicia, Los Angeles Lakersia, Houston Rocketsia, Atlanta Hawksia ja Charlotte Hornetsia. Howard oli NBA:n ykkösvaraus .
Howard syntyi Dwight senior ja Sheryl Howardin perheeseen, jolla oli vahva urheilutausta. Hänen isänsä on liikunnanohjaaja Southwest Atlanta Christian Academyn yksityiskoulussa, jossa on yksi Yhdysvaltojen parhaista koripallo-ohjelmista. Hänen äitinsä taas pelasi Morris Brown Collegen naisten koripallojoukkueessa. Howard on ollut lapsuudestaan lähtien hurskas kristitty.
Suunnilleen yhdeksän vanhana Howard innostui koripallosta tosissaan. Atlantassa syntynyt Howard loi menestyksekkään high school -uran Southwest Atlanta Christian Academyssa, missä hän neljänä vuonnaan pelasi lähinnä voimakkaasti hyökkäyspäässä. Viimeisenä lukiovuonnaan 2004 Howard johti joukkueensa osavaltion mestariksi. Samana vuonna Howardia ylistettiin parhaaksi lukiolaiskoripalloilijaksi ja hän sai "Naismith Prep Player of the Year" -palkinnon, Morgan Wootten -palkinnon, Gatoraden vuoden pelaaja -tittelin, sekä McDonald's National High School Player of the Year -palkinnon.
Ahkeran harjoittelun ja sopivan ruumiinrakenteen vuoksi Howardista tuli NBA:n varaustilaisuuden ykkösvaraus. Koostaan huolimatta Howard on poikkeuksellisen nopea. Howard on vuosien 2007–2014 tähdistöottelupelaaja sekä vuoden 2004 "Naismith Prep Player of the Year". Vuonna 2009 hänet palkittiin NBA:n parhaan puolustajan palkinnolla. Hän voitti vuonna 2008 n yhteydessä käydyn donkkauskilpailun.
Howard kuului maajoukkueeseen, joka voitti pronssia Japanin MM-kilpailuissa 2006 ja olympiakultaa Pekingissä 2008.
Hänellä on marraskuussa 2007 syntynyt poika Braylon. Hän on aktiivinen kristitty ja työskennellyt hyväntekeväisyydessä.
Saksan Grand Prix 1978
Saksan Grand Prix 1978 oli Formula 1 -sarjan osakilpailu, joka ajettiin 30. heinäkuuta 1978 Hockenheimringin radalla. Kilpailun voitti Mario Andretti. Keke Rosberg ajoi kymmeneksi, joka oli hänen kauden paras sijoitus.
Saksan GP 1978 – F1-ruutu
Hausdorffin avaruus
Hausdorffin avaruus on topologinen avaruus, jonka eri pisteillä on pistevieraat ympäristöt. Hausdorffin avaruuksia kutsutaan usein myös nimellä "formula_1-avaruus". Hyvin moni tärkeä matematiikassa käytetty topologinen avaruus on Hausdorff; tästä osviittaa antaa mm. se fakta, että jokainen metrinen avaruus on aina Hausdorffin avaruus.
Lokaalisti kompakti avaruus
Lokaalisti kompaktiksi kutsutaan topologiassa topologista avaruutta, jos sen jokaisella alkiolla on ympäristö, jonka sulkeuma on kompakti. Voidaan osoittaa, että jokainen kompakti Hausdorffin avaruus on lokaalisti kompakti. Siispä esimerkiksi Cantorin joukko, suljetut välit ja Hilbertin kuutio ovat lokaalisti kompakteja. On kuitenkin olemassa lokaalisti kompakteja Hausdorffin avaruuksia, jotka eivät ole kompakteja. Esimerkiksi avaruudet formula_1 ja äärettömät diskreetit avaruudet ovat lokaalisti kompakteja muttei kompakteja.
Esimerkin ei-lokaalikompakteista avaruuksista tarjoaa rationaalilukujen joukko formula_2, kun topologia on peräisin sen tavanomaisesta metriikasta eli pisteiden välisestä etäisyydestä.
Radon-mitta
Radon-mitat ovat lokaalisti kompakteissa Hausdorffin avaruuksissa tärkeä mittatyyppi. Radon-mitat ottavat huomioon erityisesti avaruuden topologian niin, että Radon-mitan antama arvo vastaa enemmän intuitiivista tulkintaa "koosta". Tärkeitä Radon-mittoja ovat mm. Lebesguen mitta, Hausdorffin mitat ja Haarin mitta.
Olkoon formula_1 lokaalisti kompakti Hausdorffin avaruus ja formula_2 Borel-mitta "X":ssä. Nyt formula_2 on Radon-mitta, jos se toteuttaa seuraavat ehdot:
Amy Van Dyken
Amy Van Dyken Rouen (15. helmikuuta 1973 Englewood, Colorado) on yhdysvaltalainen entinen uimari ja kuusinkertainen olympiavoittaja. Hän voitti vuoden 1996 kesäolympialaisissa Atlantassa olympiakullat 50 metrin vapaauinnissa ja myös Yhdysvaltojen joukkueen jäsenenä 4 × 100 m sekauintiviestissä ja -vapaauintiviestissä. Neljä vuotta myöhemmin Sydneyssä Van Dyken uusi kultansa viesteissä. Hän voitti urallaan kolme maailmanmestaruutta sekä kaksi hopeaa ja yhden pronssin.
Van Dyken valittiin Amerikan vuoden naisuimariksi vuosina 1995-1996.
Van Dyken Rouen loukkaantui kesäkuun alussa 2014 vakavasti mönkijäonnettomuudessa. Hän lensi asfalttiin osuttuaan mönkijällä parkkipaikan reunakivetykseen, eikä tuntenut tämän jälkeen jalkojaan ja varpaitaan. Hänen perheensä antaman tiedotteen mukaan Van Dykenin selkäydin vaurioitui onnettomuudessa vakavasti.
Itävallan Grand Prix 1978
Itävallan Grand Prix 1978 oli Formula 1 -sarjan osakilpailu, joka ajettiin 13. elokuuta 1978 Österreichringin radalla. Kilpailun voitti Ronnie Peterson.
Itävallan GP 1978 – F1-ruutu
Jaalan vaakuna
Jaalan vaakuna oli Jaalan kunnan tunnus. Sen on suunnitellut heraldikko Ahti Hammar vuonna 1964.
Jaalan vaakunan sinisessä kentässä on pystyssä kultatynnyri, josta nousee kolme hopeista kalanpyrstöä. Vaakuna kuvastaa lohenkalastusta Kymijoella ja käsityötaitoja.
Vaakuna poistui käytöstä Jaalan liityttyä Kouvolaan 1. tammikuuta 2009.
Bosnia ja Hertsegovina lasten Eurovision laulukilpailussa
Bosnia ja Hertsegovinan oli tarkoitus osallistua Lasten euroviisuihin vuonna 2007, mutta taloussyyt estivät osallistumisen ja maan tilalle tuli Georgia. Bosnia ja Hertsegovina on kuitenkin lähettänyt kisan televisiossa.
Bulgaria lasten Eurovision laulukilpailussa
Bulgaria on osallistunut lasten euroviisuihin kuusi kertaa, ensimmäisen kerran vuonna 2007. Tällöin maata edusti Bon-bon laulullaan Bonbonlandiya (suomeksi "Karkkimaa"). Laulu sijoittui seitsemänneksi saaden 86 pistettä. Rotterdamissa järjestetyssä kilpailussa Bon-bon päihitti yhdeksän muuta esiintyjää. Bulgarian paras sijoitus on vuodelta 2014, jolloin se sijoittui kilpailussa toiseksi Krisia, Hasan & Ibrahim esittämällä kappaleella ""Planet of the Children"".
Bulgaria järjesti vuoden 2015 kilpailun.
EJT Makedonia lasten Eurovision laulukilpailussa
EJT Makedonia on osallistunut lasten euroviisuihin vuodesta 2003 lähtien joka kerta. Sen paras sijoitus on vuodelta 2007, kun Rosica Kulakova & Dimitar Stojmenovski esittivät kappaleen "Ding Ding Dong", ja Makedonia sijoittui 5. sijalle. Sen huonoin sijoitus on vuodelta 2006, kun Zana Aliun laulu "Vljubena" saavutti vain neljätoista pistettä sijoittuen viidenneksitoista.
Mark 'Oh
Mark 'Oh eli Marko Albrecht on saksalainen DJ ja elektronisen musiikin tuottaja. Hän nousi saksalaisten alan musiikkipiirien tietoisuuteen singlellään "Randy - Never Stop That Feeling". Se pysyi kansallisella listalla hyvin pitkään. Hänen seuraava julkaisunsa "Love Song" nousi kakkoseksi ja myi platinaa. Suurin menestys kuitenkin saavutettiin kappaleella "Tears Don't Lie". Myös se myi Saksassa platinaa ja nousi kymmenen kärkeen useassa Euroopan maassa. Viimesimpänä hittinä ykköseksi on noussut kultaa myynyt "Droste, hörst du mich?".
Virolahden vaakuna
Virolahden vaakuna on Virolahden kunnan tunnus. Sen on suunnitellut heraldikko Olof Eriksson vuonna 1951.
Virolahden vaakunassa on punaisella taustalla kulta-apiloita ja hopeinen ankkuri. Vaakunan aiheet kuvaavat Virolahden vanhaa satamapaikkaa, kalastusta, merenkulkua, kaupankäyntiä, maanviljelyä ja Kymenlaakson maakunnan tiettävästi vanhinta seurakuntaa. Vaakunan värityksessä käytetty Karjalan vaakunan väripaletti kertoo pitäjän sijainnista Karjalan historiallisessa maakunnassa.
Spectrum (täsmennyssivu)
Spectrum tai Spektrum voi tarkoittaa muun muassa seuraavia asioita:
Sotkan seisake
Sotkan seisake () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Utajärven kunnan Sotkan kylässä, noin kahdeksan kilometrin päässä Utajärven rautatieasemalta länteen.
Liikennepaikka avattiin liikenteelle vuonna 1928, kun Muhoksen ja Utajärven välinen rataosuus otettiin käyttöön. Se lakkautettiin vuonna 1971.
Valko-Venäjä lasten Eurovision laulukilpailussa
Valko-Venäjä on yksi menestyneimmistä maista lasten euroviisuissa. Valko-Venäjä on osallistunut kilpailuun vuodesta 2003 alkaen, jolloin se järjestettiin ensimmäisen kerran. Valko-Venäjä on ainoa maa, joka on voittanut kilpailun kahdesti. Ksenija Sitnik voitti vuonna 2005 ja Aleksei Zhigalkovitš vuonna 2007.
Daniel Reid
Daniel P. Reid (s. 1948 San Francisco, Yhdysvallat) on luonnonlääketieteeseen erikoistunut kirjailija. Hän on kirjoittanut useita kirjoja ja artikkeleita perinteisestä aasialaisesta lääketieteestä ja parannustavoista.
. Reid järjestää myös paasto- ja kehonpuhdistusleirejä Balilla ja Indonesiassa..
Daniel Reid vietti varhaiset lapsuusvuotensa Itä-Afrikassa. Opiskeltuaan Kaliforniassa Itä-Aasian kulttuureita ja kiinan kieltä hän muutti 1973 Taiwaniin, jossa hän asui 16 vuotta kirjoitellen ja tutkien perinteisiä kiinalaisia parannuskeinoja. Vuonna 1989 hän muutti Thaimaahan, missä hän jatkoi tutkimuksiaan ja kirjailijanuraansa. Vuonna 1999 Reid muutti taiwanilaissyntyisen vaimonsa Snow’n kanssa Australian Byron Bayhin, missä hän asuu tätä nykyä jatkaen työtään.
Miehikkälän vaakuna
Miehikkälän vaakuna on Miehikkälän kunnan tunnus. Sen on suunnitellut Tapio Vallioja vuonna 1956.
Miehikkälän vaakunassa on punaisessa kentässä hopeinen kaksoispolviorsi. Miehikkälän vaakuna on Kymenlaakson maakunnan ainoa kirjaintunnuksen sisältävä vaakuna. Kirjainkuvio muodostaa M-kirjaimen ja liittyy kunnan nimeen. Vaakunan värit poikkeavat muista Kymenlaakson vaakunoiden väreistä (hopea, musta, sininen) samoin kuin Kuusankosken ja Virolahden. Karjalan vaakunassa olevat punainen ja hopea viittaavatkin Miehikkälän sijaintiin Karjalan historiallisessa maakunnassa.
Manic Miner
Manic Miner on Matthew Smithin suunnittelema tasohyppelypeli, jonka Bug-Byte julkaisi ZX Spectrumille vuonna 1983. Peli oli yksi varhaisimmista tasohyppelyistä ja aloitti Miner Willy -pelien sarjan. Se käännettiin Spectrumin lisäksi myös useille muille tietokonearkkitehtuureille.
Pelissä on kaksikymmentä tasoa, joista kukin näkyy vuorollaan kuvaruudussa kokonaisena. Jokaisella tasolla Miner Willyn on kerättävä kaikki näkyvät avaimet ennen hapen loppumista ja samalla varottava vaarallisia otuksia ja korkealta putoamista. Kun avaimet on kerätty, avautuu vilkkuva ovi, josta pääsee seuraavalle tasolle.
Manic Miner on vaikeampi kuin useat uudemmat tasohyppelyt. Jokaisesta virheestä menettää heti elämän, ja kolmen elämän menetyksen jälkeen pelin joutuu aloittamaan kokonaan alusta. Toisaalta jokaisen 10 000 pisteen kohdalla saa bonuksena ylimääräisen elämän, joka näkyy hitaana ruudun välähtämisenä kirkkaaksi.
M/S Superspeed 1
M/S Superspeed 1 () on norjalaisen Color Linen omistama ropax-alus. Alus on rakennettu vuonna 2008 Aker Yardsin Rauman telakalla. "Superspeed 1" on rekisteröity Norjan lipun alle ja sen kotisatama on Kristiansand. Aluksen matkustajakapasiteetti on 1 928 ja autokapasiteetti 764.
Superspeed 1:n sisaralus on M/S Superspeed 2.
Vuodesta 1991 saakka Color Line on operoinut erilaisilla aluksilla Norjan ja Tanskan välillä. Vuodesta 1996 eteenpäin reitin alusmäärää lisättiin kesäkauden ajaksi. Keväällä 2004 Color Line alkoi suunnitella kahta uutta ja suurta alusta. Aluksiin päätettiin rakentaa ainoastaan rekkakuskeja varten olevat hytit. 15. joulukuuta 2005 alusten rakennustyöt annettiin Aker Finnyardsin Rauman telakalle Suomeen. Telakka oli aiemmin rakentanut maailman suurimmat autolautat M/S Color Fantasyn ja M/S Color Magicin Color Linelle ja tilaus olikin jatkoa näihin. Alun perin ensimmäinen alus piti luovuttaa joulukuussa 2007 ja toinen huhtikuussa 2008. Rakennustyöt kuitenkin myöhästyivät teknisistä syistä johtuen ja Superspeed 1 luovutettiin vasta 27. helmikuuta 2008.
Superspeed 1:n ulko-osien ja sisäosien muotoilu on Oslossa pääkonttoriaan pitävän Falkum-Hansen Designin käsialaa. Päämääränä Falkum-Hansen Designilla oli tehdä aluksesta erottuva, uudenaikainen ja kodikas. Aluksen runko on maalattu perinteisellä tumman sinisellä värillä, kuten Color Linen alukset yleensäkin. Savupiippu sijaitsee suunnilleen keskellä alusta ja sen muotoilu on samanlainen, kuin Color Festivalissa ja Color Magicissa. Pääasiassa matkustajien tilat aluksella sijaitsevat kansilla 7 ja 8, autokannen ja varastotilojen yläpuolella. Seitsemännellä kannella sijaitsee tax free -kauppa sekä pienempiä kauppoja. Business lounge, baari ja kolme ravintolaa sijaitsevat kahdeksannella kannella. Istumasalonki sijaitsee kannella yhdeksän.
28. helmikuuta 2007 aluksen köli laskettiin. 1. elokuuta alus laskettiin vesille. 27. helmikuuta 2008 se luovutettiin norjalaisen Color Line -varustamon omistukseen, joka rekisteröi aluksen Norjan lipun alle. Kotisatamaksi tuli Kristiansand. 28. helmikuuta alus lähti telakalta kohti Kristiansandia, jonne se saapui 1. maaliskuuta. 12. maaliskuuta alus kastettiin Kristiansandissa. 13. maaliskuuta alus aloitti liikennöinnin Kristiansandin ja Hirtshalsin välillä.
Richard de Clare
Richard Fitz Gilbert de Clare (Strongbow; n. 1130 – 20. huhtikuuta 1176) oli keskiajan normandialainen Earl Marshal ja Pembroken toinen jaarli. Hän oli ensimmäisen jaarli Gilbert de Claren ja tämän puolison Isabel de Beaumontin poika.
Richard de Clarella oli merkittävä rooli Irlannin valloittamisessa. Hän oli vuodesta 1170 kuolemaansa naimisissa puolisonsa Aoifen (k. n. 1188) kanssa.
Tietoisuusnauha
Tietoisuusnauha on lyhyt kankaasta muodostettu silmukka, jota käytetään osoittamaan jonkin asian kannatusta tai tukemista. Nauhat ovat suosittuja anglosaksisissa maissa.
Useat ryhmät käyttävät nauhoja kannatussymboleinaan ja nauhan merkitys riippuu sen väristä. Esimerkiksi "punainen nauha" symboloi tukea AIDSin sairastajille ja "violetti" tai "valkoinen" tukea Alzheimerin tautia sairastaville. "Vaaleanpunaisen nauhan" aiheena on rintasyöpä. Punamusta nauha ilmaisee ateismia. Keltainen nauha ilmaisee tukea Endometrioosia sairastaville.
Nauhat kiinnitetään yleensä vaatteisiin tai ne solmitaan esimerkiksi auton antennin ympärille. Suurempia nauhoja voidaan kiinnittää myös puiden ja valaisintolppien ympärille.
Vastavirtarock
Vastavirtarock on Kokemäellä järjestettävä rockfestivaali. Tulkkilan Yö -tapahtuman yhteydessä toteutettava rockfestivaali tarjoaa paikallisille yhtyeille foorumin näyttää osaamistaan suuremmalle yleisölle. Tavoitteena on esitellä yleisölle yhtyeitä kauempaakin ja näin lisätä ihmisten kiinnostusta livemusiikkiin ja yhtyeisiin. Vanhan Yhteiskoulun rannassa sijaitseva kaunis tapahtuma-alue luo erittäin miellyttävän ja tunnelmallisen ympäristön tarjota yleisölle erilaisia tunteita ja kokemuksia musiikin muodossa.
Tapahtuma toteutetaan Kokemäen kaupungin, Tulkkilan Yö Ry:n ja yhteistyökumppaneiden tuella talkoovoimin. Tapahtuma on ilmainen. Konsertteja järjestetään myös joskus paikallisiin ravintoloihin. Vastavirtarock myy myös oheistuotteita, kuten paitoja ja kangaskasseja, joita ostamalla voi tukea tapahtumaa.
Tapahtuma järjestettiin ensimmäisen kerran vuonna 2003 ja vuosien varrella Vastavirtarockissa ovat esiintynyt mm.; Satura Lanx, Lapko sekä Itkevä tyttö.
Vuonna 2012 Vastavirtarock sai kulttuuripalkinnon nuorison ja kulttuurin hyväksi Kokemäen kaupungilta pitkäjännitteisestä työstä. Samana vuonna Vastavirta täytti 10 vuotta ja tapahtuma oli entistä suurempi.
Vastavirtarockista, sen taustoista ja tunnelmista, on valmistunut lyhytdokumentti. Kymmenen vuotta vastavirtaan -dokumentti sai ensiesityksensä itsenäisyyspäivänä, jolloin se julkaistiin verkossa. Dokumentin ovat tehneet Jussi Kosonen ja Aapo Kivenmaa. Kivenmaa on vastannut dokumentin käsikirjoituksesta, tuottamisesta sekä musiikista ja Kosonen ohjauksesta, leikkauksesta sekä kuvaamisesta. Lyhytelokuva keskittyy kesällä 10-vuotisjuhlavuottaan viettäneen festivaalin ennakkotunnelmiin ja festivaalipäivään.
2004: Lapko, Sonic SuperSounds, Cry Of Distress, Bad Citizen
2005: Sole Convert, Deep Sleep, Migraine, MC Unohdettu Keskiluokka, Bad Citizen
2006: Sole Convert, Myrakarud, Burned A.D., Kafka End, Gaash
2007: Satura Lanx, Sonic SuperSounds, Sole Convert, Kafka End, Tantrum Of Seven, Action Man League
2008: New Deadline, Lady Escape, Reijo-Pekka Kuusela ja Hopeatähti, Anvils Drop, Nick Noltes, Avaruuspyssy, Dead Within Days
2009: Action Man League, Cause For Effect, Polemarch, Nick Noltes, Rex Willer, Euforia (yhtye)
2010: Autere, Obscene Hand Gesture, Betrayal At Bespin, Rex Willer, Poutatorvi, Odessa Staircase, Tantatacle Pillow, Sircuscus
2011: Action Man League, The Fërtility Cült, Demokratia (yhtye), Odessa Staircase, Consciousness Removal Project, Valentines, Superfly Organ Band
2012: Lapko, Poutatorvi, Supertzar, Funk in Funkstairs, Tryer, Hate Circle
2013: Pimeys, Lighthouse Project, Lopun Ajan Mies, Nautilus, Pyuria, Munk
2014: Ukkosmaine, Asa, Tiisu, Damn Seagulls, Yournalist, Ratface
2015: Pimeys, Funksons, Yellow Curry Taste Rangers, StayRats, Lakes, Mørket
2016: Muuan mies, OlliPA, Miro Palokallio, Sweaty Squeeze, Local Masonic, Hyvät Pojat
2017: Töölön ketterä, Litku Klemetti, Jaakko & Jay, Spurgum, Six Minutes After, Talvivaaran Linnut
2018: Horse Attack Sqwad, Jaakko Aukusti, Salaliitto, Panssarijuna, Local Masonic, The Feral Young
Hanna Frosterus-Segerstråle
Johanna (Hanna) Wilhelmina Frosterus-Segerstråle (23. lokakuuta 1867 Helsinki – 9. huhtikuuta 1946 Porvoo) oli suomalainen kirjailija ja taidemaalari.
Frosterus-Segerstråle opiskeli Maria Wiikin johdolla Suomen Taideyhdistyksen piirustuskoulussa 1883–1887 ja sen jälkeen ulkomailla. Hän sai kunniamaininnan Pariisin maailmannäyttelyssä 1900.
Frosterus-Segerstråle aiheet liikkuivat kodin piirissä, minkä vuoksi hän ei elinaikanaan juuri saanut arvostusta. Hänen kirjallinen tuotantonsa jäi vähäiseksi, mutta muutamat julkaistut lastenkirjat olivat aikoinaan suosittuja.
Hanna Frosterus-Segerstrålen lapsia olivat taidemaalari Lennart Segerstråle ja kirjailija Solveig von Schoultz.
Akvaariokasvit
Akvaariokasvit ovat huonekasveja, joita kasvatetaan akvaarioissa.
Joillekin akvaarioharrastajille kasvit ovat pääosassa, puhutaan erityisesti kasviakvaarioista. Monille kasvit ovat akvaarion sisustuselementti. Monet kalalajit kaipaavat kasvitiheikköjä itsensä tai jälkikasvunsa suojaksi.
Kasvit voidaan jakaa istutuspaikkansa mukaan akvaarion etuosan matalakasvuisiin kasveihin, keskiosan kasveihin, korkeisiin takaosan kasveihin ja pintakasveihin. Toinen tapa on luokitella ne muodon mukaan köynnösmäisiin, suikertaviin, ruusukkeisiin ja kelluskasveihin. Kasveja voi myös luokitella lämpötilan tai alkuperämaan mukaan.
Sukuja:
Lajeja:
Hildr Valkyrie
Hildr Valkyrie on kreikkalainen yhden hengen bändi, jonka musiikkia kuvataan neofolkiksi ja ambientiksi. Kappaleiden teemoina ovat norjalaiset saagat ja norjalainen mytologia. Yhtyeen ainoa jäsen on taiteilijanimeä käyttävä Hildr Valkyrie aka Queen of Hades, joka vaikuttaa myös Folkearth -bändissä.
Hildr Valkyrie on mukana "An Hommage to Falkenbach" -tribuuttialbumilla kappaleella "The Heralder".
Nancy Garapick
Nancy Ellen Garapick (24. syyskuuta 1961 Halifax, Nova Scotia) on kanadalainen entinen uimari ja olympiamitalisti. Hän voitti vuoden 1976 kesäolympialaisissa Montréalissa 14-vuotiaana olympiapronssit 100 ja 200 metrin selkäuinneissa. Hän rikkoi myös olympiaennätyksen 100 metrin selkäuinnin alkuerissä.
Garapick oli jo uinut 200 metrin selkäuinnin maailmanennätyksen 26. huhtikuuta 1975 Ontarion Londonissa. Samana vuonna hän voitti myös hopean ja pronssin pitkän radan MM-kilpailuissa Kolumbian Calissa. Kolme vuotta myöhemmin Berliinissä Garapick voitti vielä pronssia 4 × 100 metrin vapaauintiviestissä. Garapick olisi halunnut osallistua vielä Moskovan kesäolympialaisiin vuonna 1980, mutta ei voinut, sillä Kanada oli mukana Yhdysvaltojen järjestämässa olympiaboikotissa.
Miekkakasvit
Vesimiekat eli "miekkalehdet", "vitasarpiot" ("Echinodorus") on sarpiokasveihin ("Alismataceae") kuuluva märillä paikoilla viihtyvä kasvisuku. Suvussa on noin 25 lajia. Sen monet jäsenet ovat suosittuja akvaariokasveja. Vesimiekkoihin on aiemmin kuulunut pikkusuokki ("Helanthium tenellum", syn. "Echinodorus tenellus").
Giorgio Bassi
Giorgio Bassi (syntynyt 20. tammikuuta 1934 Milanossa) on entinen Formula 1 -kuljettaja, joka kilpaili vuoden 1965 Italian Grand Prix:ssä Scuderia Centro Sud -tallin kuljettajana, jonka keskeytti. Hän kilpaili myös säännölisesti Italian Formula 3 -kilpailuissa ja voitti luokkansa vuoden 1965 Targa Floriossa 1-litraisella ASA-prototyypillä.
Melalehdet
Melalehdet ("Cryptocoryne") on vesikasvisuku, jonka monet jäsenet ovat suosittuja akvaariokasveja. Melalehdet elävät luonnossa trooppisilla vesialueilla Aasiassa ja Uudessa-Guineassa. Suvussa on noin 50-60 lajia.
Akvaariokasvina käytettyjä lajeja:
Zb
Zb tarkoittaa seuraavia:
Aihepiiriin liittyy myös seuraava:
Vesitähdikit
Vesitähdikit ("Hygrophila") on kosteiden paikkojen kasvien suku, jonka monet jäsenet ovat suosittuja akvaariokasveja. Vesitähdikit ovat kotoisin Aasiasta, mutta akvaariokaupan myötä niitä on levinnyt muuallekin.
Suvussa on noin 125 lajia, joista noin 40 on vesikasveja.
Akvaariokasvina käytettyjä lajeja:
Vallisneriat
Vallisneriat ("Vallisneria") on lämpimien alueiden vesikasvien suku, jonka monet jäsenet ovat suosittuja akvaariokasveja. Suvussa on 6–10 lajia. Ne leviävät rönsyistä ja muodostavat joskus laajoja vedenalaisia niittyjä.
Encore
Encore eli ylimääräinen on konsertin lopuksi esitetty, konsertin varsinaiseen ilmoitettuun tai suunniteltuun ohjelmaan kuulumaton musiikkiesitys. Encore esitetään ”yleisön pyynnöstä”, kun suosionosoitukset ovat riittävän pitkät ja voimakkaat varsinaisen konserttiohjelman loputtua. Encoren esittäminen on hyvin tavanomaista populaarimusiikkikonserteissa; ylimääräisenä esitetään useimmiten yhtyeen tai artistin tunnetuimpia, yleisön rakastamia kappaleita. Ylimääräisillä numeroilla on pitkä ja vahva perinne myös klassisen musiikin konserteissa.
"Encore" on ranskaa ja tarkoittaa ’uudelleen’, ’vielä (kerran)’. Ranskalaiset itse eivät useinkaan käytä sanaa tässä konserttiohjelmaan liittyvässä merkityksessä vaan huutavat lisänumeroa pyytäessään ”rappel” tai ”bis”.
Populaarimusiikin konsertissa encore alkaa usein niin, että yleisö huutaa bändin nimeä tai ”we want more” eli ’me haluamme lisää’. Klassisen konsertin encore pyritään saamaan aikaan pitkin ja voimakkain taputuksin. Myös italiankielisellä huudolla ”Da capo!” voi pyrkiä samaan päämäärään.
Tony Brise
Anthony William Brise (28. maaliskuuta 1952 Erith, Lontoo – 29. marraskuuta 1975 Arkley, Lontoo) oli englantilainen kilpa-autoilija. Hän voitti kaksi kolmesta Ison-Britannian Formula 3 -mestaruudesta vuonna 1973. Hän osallistui kymmeneen Formula 1 -Grand Prix’hin ja saavutti yhden MM-pisteen.
Brise teki Grand Prix -debyyttinsä Espanjan GP:ssä 27. huhtikuuta 1975 Williamsilla, mutta siirtyi yhden kilpailun jälkeen entisen maailmanmestarin Graham Hillin Hill-talliin. Myöhemmin vuonna 1975 Hill, Brise ja neljä muuta tallin jäsentä kuolivat Hillin ohjaaman lentokoneen syöksyessä maahan sankassa sumussa Arkleyssa Lontoon lähellä.
Oksylos
Oksylos () oli kreikkalaisessa mytologiassa aitolialainen mies ja Haimonin poika, jonka Temenos, Aristomakhoksen poika, tapasi tiellä. Oraakkeli oli käskenyt Temenosta etsimään kolmisilmäistä miestä, ja Oksylos, joka ratsasti joko yksisilmäisellä hevosella tai muulilla, sopi kuvaukseen. Oksylos liittyi oraakkelin ennustuksen mukaisesti Temenoksen ja tämän veljen Kresfonteen seuraan ja otti osaa näiden mukana doorilaisten maahantunkeutumiseen Peloponnesokseen. Kiitoksena avustaan Oksylos sai omakseen Eliin, joka tunnettiin viljavana maana.
Oksylos nai Pierian, ja sai hänen kanssaan kaksi poikaa: Aitoloksen ja Laiaan. Aitolos kuoli ennen vanhempiaan, ja Laias seurasi isäänsä Eliin hallitsijana.
Oksylos oli myös Areen ja Protogeneian poika.
Transistor Revolt
Transistor Revolt on yhdysvaltalaisen punkyhtye Rise Againstin vuonna 2000 julkaistu omakustanne-EP. Tuolloin myös yhtye tunnettiin "Transistor Revolt" -nimellä.
Albumin kaikki kappaleet julkaistiin myöhemmin uusina versiona yhtyeen ensimmäisellä albumilla "The Unraveling" vuonna 2001.
Shelbie Bruce
Shelbie Carole Bruce (s. 12. marraskuuta 1992 Brownsville, Teksas, Yhdysvallat) on yhdysvaltalainen näyttelijä, joka on esiintynyt muun muassa sarjoissa "Moonlight" ja "Teho-osasto". Hän osaa puhua sujuvasti englantia ja espanjaa. Hänellä on yksi pikkuveli jonka nimi on Robby, ja hän on myös näyttelijä. Hän muutti vuonna 2001 perheensä kanssa Los Angelesiin. Hän esiintyi televisiossa ensimmäisen kerran vuonna 2002, jolloin hän oli vielä 9-vuotias. Siitä lähtien hän on näytellyt eri televisio-ohjelmissa.
Spud Webb
Anthony Jerome Webb, paremmin tunnetaan nimellä Spud Webb (s. 8. heinäkuuta 1963, Dallasissa, Texasissa), on aktiiviuransa lopettanut yhdysvaltalainen NBA:ssa pelannut koripalloilija. Webb oli 170 senttiä pitkä ja 60 kiloa painava pelinrakentajan pelipaikkaa pelaava "pikkumies".
Spud Webb on NBA:n historian kolmanneksi lyhyin pelaaja sekä lyhyin NBA:n donkkikisan voittanut pelaaja. Webb voitti donkkikisan vuonna 1986 ja hänen haastavin vastustajansa oli hänen joukkuetoverinsa Dominique Wilkins, joka ei ollut koskaan aiemmin nähnyt Webbin donkkaavan.
Taskinen
Taskinen on suomalainen sukunimi, joka on muun muassa seuraavilla henkilöillä:
Don Novello
Don Novello (s. 1. tammikuuta 1943) on yhdysvaltalainen näyttelijä. Hän tuli tunnetuksi "Saturday Night Live" -show'sta, jossa hän esiintyi usein kirkonmies Guido Sarduccin roolista.
Lorainissa, Ohiossa syntynyt Novello on toiminut lisäksi muun muassa tuottajana ja käsikirjoittajana. Hän oli ääninäyttelijänä animaatioissa "Atlantis – Kadonnut kaupunki" (2001) ja "Atlantis: Milon paluu" (2003).
Novello on ollut useaan otteeseen Emmy-ehdokkaana.
The Unraveling
The Unraveling on yhdysvaltalaisen punkyhtye Rise Againstin vuonna 2001 julkaistu debyyttialbumi. Se julkaistiin Fat Wreck Chords -levy-yhtiön kautta. Vuonna 2005 "The Unraveling" julkaistiin uudelleen, jolloin albumille oli lisätty kaksi bonuskappaletta.
Richard Herd
Richard Herd, Jr. (s. 26. syyskuuta 1932) on yhdysvaltalainen näyttelijä. Hänellä oli vakituisia rooleja muun muassa minisarjassa "V" ja sitä seuranneessa "V: The Final Battlessa".
Herdillä oli roolit myös "issa", "T. J. Hookerissa" ja "Seinfeldissä". Hän ei uransa aikana rajoittunut pelkästään televisiosarjoihin, vaan näytteli myös elokuvissa, kuten "Kiina-ilmiössä" (1979).
Herd syntyi Bostonissa, Massachusettsissa, Katherine ja Richard Sr:n poikana.
Jake Garn
Edwin Jacob "Jake" Garn (s. 12. lokakuuta 1932) on yhdysvaltalainen republikaanisen puolueen poliitikko. Hänestä tuli ensimmäinen avaruudessa käynyt istuva Yhdysvaltain kongressiedustaja huhtikuussa 1985, kun hän osallistui Discoveryn STS-51-D-lennolle.
Garn syntyi Richfieldissä, Utah'ssa, ja valmistui Utah'n yliopistosta. Hän toimi Salt Lake Cityn pormestarina vuosina 1972–1974 ja Yhdysvaltain senaatin jäsenenä Utah'sta vuosina 1974–1993.
Garn meni vuonna 1957 naimisiin ensimmäisen vaimonsa Hazelin kanssa ja sai neljä lasta ennen tämän kuolemaa auto-onnettomuudessa 1976. Garn meni uusiin naimisiin toisen vaimonsa Kathleenin kanssa 1977 ja sai kaksi lasta lisää.
Dick Garmaker
Richard Eugene "Dick" Garmaker (s. 29. lokakuuta 1932) on yhdysvaltalainen koripalloilija. Hän syntyi Hibbingissä Minnesotassa ja valmistui Minnesotan yliopistosta.
Garmaker pelasi NBA-tasolla vuosina 1955–1961. Hänen joukkueinaan olivat Minneapolis Lakers ja New York Knicks. Hän pelasi ammattilaisuransa aikana neljässä tähdistöottelussa.
Corona del Mar
Corona del Mar on asuinalue Newport Beachissa, Kalifornian osavaltiossa Yhdysvalloissa. Se erottuu muusta Newport Beachista tyylikkäällä rakennuskannallaan, joka koostuu vanhoista ja uusist aomakotitaloist akukkien mukaan nimettyjen katujen varsilla. Kaupunginosassa on kaksi uimarantaa, Big Corona ja Little Corona.
Pulliainen
Pulliainen on suomalainen sukunimi. Nimeä kantaa vuonna 2012 1 026 henkilöä. Tunnettuja nimen kantajia ovat:
Bronisław Geremek
Bronisław Geremek (6. maaliskuuta 1932 – 13. heinäkuuta 2008) oli puolalainen liberaali poliitikko, joka loi myös huomattavan uran akateemisessa maailmassa historioitsijana.
Varsovassa syntynyt Geremek pelastui lapsena natsien sinne perustamasta ghetosta, mutta hänen rabbi-isänsä kuoli Auschwitzissa. Geremek valmistui Varsovan yliopistosta vuonna 1954 ja väitteli tohtoriksi 1960. Hän erosi kommunistisesta puolueesta 1968 protestiksi Tšekkoslovakian miehitykselle ja oli 1980-luvulla oppositioliike Solidaarisuuden johtajia.
Geremek oli mukana neuvottelemassa Puolan siirtymisestä kommunistivallasta demokratiaan 1989. Hän oli Puolan parlamentin alahuoneen Sejmin jäsen 1989-2001. Geremek toimi Puolan ulkoministerinä vuosina 1997–2000 ja "Unia Wolności" -puolueen puheenjohtajana 2000–2001. Hänet valittiin Euroopan parlamenttiin vuonna 2004.
Geremekistä tuli apulaisprofessori 1989 ja professori 1993; hänelle myönnettiin lisäksi kymmeniä kunniatohtorinarvoja. Työstään demokraattisen Puolan ja Euroopan yhdentymisen hyväksi Geremek sai lukuisia tunnustuksia, kuten "Bundesverdienstkreuzin", Aachenin Karlspreisin (1998) ja puolalaisen Valkoisen kotkan ritarikunnan ritariuden (2002).
Geremek kuoli auto-onnettomuudessa 13. heinäkuuta 2008.
Päivärinta
Päivärinta on suomalainen sukunimi. Nimeä kantaa Suomessa nykyään 1 499 henkilöä. Tunnettuja nimen kantajia ovat:
Balboa Island
Balboa Island on alue Newport Beachissa, Kaliforniassa. Balboa Island muodostuu kolmesta keinotekoisesta saaresta.
Suurin saari on Balboa Island ja pienempi Little Balboa Island, joka sijaitsee suurimman saaren itäpuolella. Pienin saari on Collins Island.
Balboa Islandilla sijaitsee Yhdysvaltojen kalleimpia kiinteistöjä heti Lower Manhattanin jälkeen. Kaksio olohuoneella, josta merinäköala, maksaa noin 3 miljoonaa USDa. Asukastiheys on jopa korkeampi kuin San Franciscossa, 17,621 as./km².
Luettelo Nuclear Blastin artisteista
Tämä on luettelo Nuclear Blast Recordsin kautta levyjään julkaisseista artisteista.
Jääkiekon SM-liigakausi 2001–2002
Kausi 2001–2002 oli jääkiekon SM-liigan 27. kausi. Mestaruuden voitti Helsingin Jokerit. Toiseksi tuli Tampereen Tappara ja kolmanneksi Hämeenlinnan Pallokerho. Runkosarjan pistepörssin voitti Tapparan Janne Ojanen ja pudotuspelien pistepörssin kesken kauden SaiPasta Jokereihin siirtynyt Vladimir Machulda.
Luettelo Mikko Alatalon kappaleista
Tämä on luettelo Mikko Alatalon levyttämistä kappaleista aakkosjärjestyksessä.
Listassa on kaikkiaan 535 kappaletta.
Jääkiekon SM-liigakausi 2000–2001
Kausi 2000–2001 oli jääkiekon SM-liigan 26. kausi, ja ensimmäinen 13 joukkueen suljettuna sarjana. Liigakarsinnat palautettiin keväällä 2009. Mestaruuden voitti kolmatta kertaa peräkkäin Turun Palloseura. Hopealle tuli Tampereen Tappara ja Tampereen Ilves voitti pronssia. Jokerit voitti runkosarjan 77 pisteellä, toiseksi tuli vain pisteen erolla TPS. Runkosarjan pistepörssin voitti Jokereiden Petri Varis tehopisteillä 27+43=70. Kauden puolivälierissä, perjantaina 23.3.2001, HIFK ja Ilves pelasivat jääkiekon SM-liigan siihen mennessä kaikkien aikojen pisimmän ottelun. Ilveksen Jani Nikko iski kiekon maaliin 4. jatkoerässä lopputulokseksi Ilvekselle 0-1. Maalin syntyaika oli 124:41. Ennätys rikottiin vajaat 14 vuotta myöhemmin 15. maaliskuuta 2015, jolloin samat joukkueet Ilves ja HIFK pelasivat pudotuspelien ensimmäistä kierrosta. Sen ottelun ratkaisi HIFK:n Mika Partanen niin ikään neljännessä jatkoerässä pelikellon näyttäessä aikaa 134:14.